Ráðstevna um barna- og ungdómsfótbólt 2.-3. mars 2018. Kunning til feløg, venjarar v. m. Í døgunum 2.-3. mars 2018 skipar fótbóltssambandið fyri ráðstevnu um barna- og ungdómsfótbólt. Tiltakið verður í Tórshavn og verður innihaldið sett saman av fyrilestrum og venjingum. Tiltakið er ætlað barna- og ungdómsvenjarum, umframt øðrum sum hava áhuga fyri barna- og ungdómsfóltbólti. Endamálið er í stuttum, at geva venjarum íblástur til venjingarnar til komandi kappingarár. Vegleiðandi skrá: Fríggjadagur 2. mars kl 16.00–21.00. Leygardagur 3. mars kl 09.00–18.00. Møguleiki verður fyri gisting fríggjakvøldið 2. mars. Harumframt verður døgurði leygarkvøld, har luttakarar fáa høvi at hugna sær afturvið einum betri bita. Nærri skrá og vegleiðing um tilmelding verður sent út tíðliga í komandi árið. Tískil skal hendan fráboðanin einans síggjast sum ein áheitan til allar barna- og ungdómsvenjarar o. o. um at seta eitt stórt X í álmanakkan 2.-3. mars 2018.